Peter Trška

Peter Trška (* 1. jún 1992) je slovenský hokejový obranca. Je odchovancom klubu MHK Dubnica nad Váhom.

 Klubový hokej 
Peter Trška začal s hokejom v rodnej Dubnici nad Váhom v miestnom klube HK Spartak Dubnica nad Váhom. Po sezóne 2006/07 prestúpil ako dorastenec do Česka do klubu HC Vsetín, kde hral extraligu dorastu. Premiéru medzi mužmi absolvoval v klube HC Vsetín v sezóne 2009/10, keď odohral za Vsetín sedem stretnutí v 2. hokejovej lige ČR. Sezónu, ale dokončil v juniorskom mužstve Slovana Bratislava. Počas tejto sezóny si zahral aj na Majstrovstvách sveta do 18 rokov, kde zaznamenal 1 gól a dve asistencie v 6 stretnutiach. V novom ročníku hral v slovenskej Extralige za HK Orange 20. Počas sezóny si zahral na Majstrovstvách sveta juniorov. Po majstrovstvách sveta juniorov sa vrátil do Slovana Bratislava, kde odohral za mužov 16 stretnutí. V nasledujúcej sezóne hral opäť v Extralige za HK Orange 20 a za HC Slovan Bratislava. Aj počas tejto sezóny si zahral na Majstrovstvách sveta juniorov. Sezónu dokončil v HK Orange 20 v 1. hokejovej lige SR. Pred Majstrovstvami sveta juniorov pôsobila HK Orange 20 v Extralige, no po nich dokončila sezónu v 1. hokejovej lige SR. Od novej sezóny opustil klub HC Slovan Bratislava slovenskú extraligu a vstúpil do KHL. V KHL odohral Peter Trška za HC Slovan Bratislava len jedno stretnutie. Sezónu odohral za klub HK 36 Skalica v slovenskej Extralige. V klube HK 36 Skalica odohral aj celú nasledujúcu sezónu. Pred sezónou 2014/15 podpísal zmluvu s klubom BK Mladá Boleslav, ktorý pôsobí v českej Extralige. Práve počas tejto sezóny mu prišla pozvánka do Slovenskej reprezentácie, ktorá sa pod názvom Olympijský tím SR predstavila na turnaji Ice Hockey Challenge v Rakúskej Viedni. Na turnaji sa predstavili okrem Olympijského tímu SR aj reprezentácie Slovinska, Talianska a domáceho Rakúska. Peter Trška zaznamenal na turnaji jeden gól.

Sezónu 2015/16 začal v ešte v klube BK Mladá Boleslav, ale po 4 zápasoch išiel na hosťovanie do klubu HC Benátky nad Jizerou hrajúci 1. hokejovú ligu ČR. V tomto klube odohral 12 stretnutí, keď ho dal klub na hosťovanie do tímu HC Kometa Brno v Tipsport Extralige. Novú sezónu začal tiež v klube HC Kometa Brno, kde je na hosťovaní s klubu BK Mladá Boleslav. Aj v sezóne 2016/17 obliekol reprezentačný dres Slovenska v 5 prípravných stretnutiach.

 Osobné úspechy  

Extraliga SR 
Sezóna 2011/12
Zisk majstrovského titulu s klubom HC Slovan Bratislava

Extraliga ČR
Sezóna 2016/17
Zisk majstrovského titulu s klubom HC Kometa Brno

 Štatistiky - Základná časť 

 Sezóna  Súťaž  Klub  Stretnutia  Góly  Asistencie  Body 2009/10   2. hokejová liga ČR  VHK Vsetín  7  0  0  0 2010/11   Extraliga SR  HK Orange 20  20  3  3  6 2010/11   Extraliga SR  HC Slovan Bratislava  16  0  1  1 2011/12   Extraliga SR  HK Orange 20  10  1  0  1 2011/12   Extraliga SR  HC Slovan Bratislava  13  0  0  0 2011/12   1. hokejová liga SR  HK Orange 20  13  2  2  4 2012/13   KHL  HC Slovan Bratislava  1  0  0  0 2012/13   Extraliga SR  HK 36 Skalica  40  2  7  9 2013/14   Extraliga SR  HK 36 Skalica  45  7  10  17 2014/15   Tipsport extraliga  BK Mladá Boleslav  50  4  14  18 2015/165  Tipsport Extraliga  BK Mladá Boleslav  4  0  0  0  2015/16   1. hokejová liga ČR  HC Benátky nad Jizerou  12  0  2  2 2015/16   Tipsport Extraliga  HC Kometa Brno  19  0  2  2 2016/17   Tipsport Extraliga  HC Kometa Brno  52  6  13  19

 Štatistiky - Play-off 

 Sezóna  Súťaž  Klub  Stretnutia  Góly  Asistencie  Body 2010/11   Extraliga SR  HC Slovan Bratislava  1  0  0  0 2011/12   Extraliga SR  HC Slovan Bratislava  1  0  0  0 2012/13   Extraliga SR  HK 36 Skalica  7  0  0  0 2013/14   Extraliga SR  HK 36 Skalica  6  0  3  3 2014/15   Tipsport Extraliga  BK Mladá Boleslav  6  0  1  1 2015/16   Tipsport Extraliga  HC Kometa Brno  4  0  1  1 2016/17   Tipsport Extraliga  HC Kometa Brno  7  0  0  0

 Reprezentačná kariéra 

 Sezóna  Tím  Turnaj  Miesto konania  Stretnutia  Góly  Asistencie  Body  Umiestnenie Slovenska 2009/10  Slovensko 18  Majstrovstvá sveta do 18 rokov   Minsk, Babrujsk  6  1  2  3  7. miesto 2010/11  Slovensko 20  Majstrovstvá sveta juniorov   Buffalo, Niagara  6  0  0  0  8. miesto 2011/12  Slovensko 20  Majstrovstvá sveta juniorov   Calgary, Edmonton  6  0  0  0  6. miesto 2014/15  Olimpijský tím SR  Euro Ice Hockey Challenge   Viedeň  3  1  0  1  ? 2016/17  Slovensko  Prípravné stretnutia  -  5  0  0  0  -

 Iné projekty 

Externé odkazy


Kategória:Slovenskí hokejisti
Kategória:Slovenskí hokejoví obrancovia
Kategória:Hráči MHK Dubnica nad Váhom
Kategória:Hráči HK Orange 20
Kategória:Hráči HC Slovan Bratislava
Kategória:Hráči HK Skalica
Kategória:Hráči BK Mladá Boleslav
Kategória:Hráči Kometa Brno
Kategória:Účastníci MS v hokeji 2017